open-index/open-wikipedia-markdown huggingface dataset:
Ινδο-Αυστραλιανή πλάκα

μικρογραφία|500x500εσ| Στο πορτοκαλί και κόκκινο είναι η ινδο-αυστραλιανή πλάκα, που φαίνεται ως διαχωρισμένη μεταξύ της ινδικής πλάκας και της αυστραλιανής πλάκας
Η **Ινδο-Αυστραλιανή πλάκα** είναι μια τεκτονική πλάκα που περιέχει την ήπειρο της Αυστραλίας και τον πυθμένα του περιβάλλοντος ωκεανού. Εκτείνεται βορειοδυτικά για να συμπεριλάβει την Ινδική υποήπειρο και τον πυθμένα της παρακείμενης θάλασσάς της. Δημιουργήθηκε από την ένωση της Ινδικής και της Αυστραλιανής πλάκας πριν από 43 εκατομμύρια χρόνια. 

## Κινήσεις της πλάκας
Το ανατολικό τμήμα (Αυστραλία) κινείται βόρεια με ρυθμό 5.6 εκ. το χρόνο, ενώ το δυτικό τμήμα (Ινδία) κινείται μόνο με 3.7 εκ. το χρόνο εξαιτίας του εμποδίου των Ιμαλαΐων. Αυτή η διαφορική κίνηση έχει ως αποτέλεσμα την συμπίεση της πρώην πλάκας στο κέντρο της Σουμάτρα και τον αποχωρισμό της Ινδικής και της Αυστραλιανής πλάκας.   

Μια τρίτη πλάκα, γνωστή ως πλάκα του Αιγόκερω, μπορεί επίσης να διαχωριστεί από το δυτικό μέρος της Ινδικής πλάκας ως μέρος της συνεχούς διάσπασης της Ινδο-Αυστραλιανής πλάκας. 

### Διαχωρισμός
Πρόσφατες μελέτες και ενδείξεις από σεισμικά γεγονότα, όπως οι σεισμοί του Ινδικού ωκεανού, υποδηλώνουν ότι η Ινδο-Αυστραλιανή πλάκα μπορεί να έχει χωριστεί σε τρεις ξεχωριστές πλάκες εξαιτίας των πιέσεων που προκλήθηκαν από την σύγκρουση με την Ευρασιατική πλάκα κατά μήκος της οποίας έγιναν τα Ιμαλάια,  και το ότι η Ινδική και η Αυστραλιανή πλάκα ήταν χωρισμένες τουλάχιστον 3 εκατομμύρια χρόνια πριν.

## Παραπομπές

Κατηγορία:Τεκτονικές πλάκες
Κατηγορία:Γεωλογία του Ινδικού Ωκεανού
Μωρίς Λωρέ

Ο **Μωρίς Λωρέ** (*Maurice Lauré*, 24 Νοεμβρίου 191720 Απριλίου 2001) ήταν Γάλλος οικονομολόγος, που είναι κυρίως γνωστός από το ότι επινόησε και εισήγαγε στη χώρα του τον φόρο προστιθέμενης αξίας (γαλλ. *taxe sur la valeur ajoutée*, TVA), αν και η γενικότερη ιδέα είχε ήδη προταθεί από τον Γερμανό βιομήχανο δρα. Γκέοργκ Βίλχελμ φον Ζήμενς το 1918.

Ο Λωρέ γεννήθηκε στο Μαρακές, στο τότε γαλλικό προτεκτοράτο του Μαρόκου, όπου υπηρετούσε ο πατέρας του. Ο Μωρίς πήρε πτυχίο μηχανικού από την École Polytechnique και εργάσθηκε για χρόνια στο σώμα μηχανικών της γαλλικής κρατικής Υπηρεσίας Ταχυδρομείων, Τηλεγράφου και Τηλεφώνου (PTT). Μετά τον Β΄ Παγκόσμιο Πόλεμο προσλήφθηκε ως επιθεωρητής της γαλλικής Εφορίας και το 1952 υποδιευθυντής της νέας διευθύνσεως δημόσιων εσόδων, της *Direction générale des impôts*, στη δημιουργία της οποίας είχε συντελέσει.

Το 1954 εισηγήθηκε τον έμμεσο φόρο στην κατανάλωση, που έγινε γνωστός ως Φόρος Προστιθέμενης Αξίας (ΦΠΑ). Η εισήγησή του υιοθετήθηκε γρήγορα, επειδή υποχρέωνε τους φορολογούμενους σε όλα τα επίπεδα της διαδικασίας παραγωγής αγαθών να επιβάλλουν και να αποδίδουν τον φόρο μόνοι τους, αντί χρειάζονται για τη βεβαίωσή του οι φορολογικές αρχές. Ο νέος φόρος επιβλήθηκε αρχικώς δοκιμαστικά το 1954 στην Ακτή Ελεφαντοστού, τότε γαλλική αποικία, και το 1958 και στη μητροπολιτική Γαλλία.

Αργότερα στη ζωή του ο Λωρέ διετέλεσε μέλος των διοικητικών συμβουλίων αρκετών ιδιωτικών επιχειρήσεων, όπως της τράπεζας Société Générale και των «Nouvelles Galeries». Πέθανε σε ηλικία 83 ετών στο Νεϊγί-συρ-Σεν.

Δεν πρέπει να δημιουργείται σύγχυση από το ότι με την ονομασία «Φόρος Λωρέ» («Taxe Lauré») δεν εννοείται ο ΦΠΑ, αλλά ένας άλλος φόρος-δασμός, που πρότεινε να επιβάλλεται σε εισαγόμενα αγαθά, προερχόμενα από χώρες που διατηρούν άνισο πλεονέκτημα εξαιτίας χαμηλών μισθών και κακών συνθηκών εργασίας.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 17, σελ. 149

Κατηγορία:Γάλλοι οικονομολόγοι
Κατηγορία:Γάλλοι δημόσιοι υπάλληλοι
Κατηγορία:Απόφοιτοι της École Polytechnique
Αμπντουλκαντέρ Καμίλ Μοχάμεντ

Ο **Αμπντουλκαντέρ Καμίλ Μοχάμεντ**  (Abdoulkader Kamil Mohamed (   ,  γεννηθείς την 1η Ιουλίου 1951 στο Σουάλι της Ομπόκ στο Τζιμπουτί) είναι πολιτικός του Τζιμπουτί και πρωθυπουργός από το 2013. Μέλος επί μακρόν του κυβερνώντος  Λαϊκού Συναγερμού για την Πρόοδο, διετέλεσε προηγουμένως υπουργός Γεωργίας από το 2005 έως το 2011 και ως υπουργός Άμυνας από το 2011 έως το 2013. 

## Προσωπική ζωή
Ο Μοχάμεντ γεννήθηκε το 1951 στο Σουάλι, που βρίσκεται στη βόρεια περιοχή Ομπόκ του σημερινού Τζιμπουτί .  

Σπούδασε στο Πανεπιστήμιο της Λιμόζ της Γαλλίας, από όπου απέκτησε πτυχίο τεχνικών επιστημών, με εξειδίκευση στη διαχείριση των υδάτων και το περιβάλλον.  

## Καριέρα

### Γενικά
Με επαγγελματική ιδιότητα, ο Μοχάμεντ ξεκίνησε την καριέρα του με την αρχή ύδατος του Τζιμπουτί, η οποία αργότερα μετεξελίχθηκε στον οργανισμό ONED. Εργάστηκε αρχικά ως προσωρινός γενικός διευθυντής από το 1978 έως το 1979 και στη συνέχεια ως γενικός διευθυντής από το 1983 έως το 2005.  

Το 1981 ο Μοχάμεντ προσχώρησε στο κόμμα Λαϊκός Συναγερμός για την Πρόοδο  (RPP). Σταδιακά ανέβηκε στις τάξεις της πολιτικής ένωσης, μέχρι που τελικά εξελέγη αντιπρόεδρος του RPP τον Σεπτέμβριο του 2012. Στη συνέχεια διορίστηκε πρόεδρος της Ένωσης για την Προεδρική Πλειοψηφία (UMP) τον Νοέμβριο του 2012.  

Από τον Μάιο του 2005 έως τον Μάιο του 2011, ο Μοχάμεντ υπηρέτησε στην κυβέρνηση του Τζιμπουτί ως υπουργός Γεωργίας. Στη συνέχεια ορίστηκε υπουργός Άμυνας τον Μάιο του 2011. 

Ο Μοχάμεντ υπήρξε επίσης βουλευτής της Εθνοσυνέλευσης. Επανεκλέχθηκε στη θέση αυτή στις 22 Φεβρουαρίου 2013, μετά την κοινοβουλευτική νίκη του UMP.  

### Πρωθυπουργός
Την 1η Μαρτίου 2013 ο Μοχάμεντ διορίστηκε πρωθυπουργός του Τζιμπουτί. Αντικαθιστώντας τον επί πολλά έτη πρωθυπουργό  Ντιλέιτα Μοχάμεντ Ντιλέιτα, ανέλαβε καθήκοντα την 1η Απριλίου.  

## Παραπομπές


Κατηγορία:Πρωθυπουργοί του Τζιμπουτί
Κατηγορία:Ηγέτες εν ενεργεία
Αυστραλιανή πλάκα

μικρογραφία
Η **Αυστραλιανή πλάκα** είναι μια τεκτονική πλάκα, που αρχικά ήταν μέρος της αρχαίας ηπείρου Γκοντβάνας. Παρέμεινε συνδεδεμένη στην Ινδία και στην Ανταρκτική μέχρι και πριν από 100 εκατομμύρια έτη όταν η Ινδία αποκολλήθηκε και ξεκίνησε να κινείται βόρεια. Η Αυστραλία και η Ανταρκτική άρχισαν να απομακρύνονται 85 εκατομμύρια έτη πριν και διαχωρίστηκαν εντελώς πριν από 45 εκατομμύρια έτη. Η Αυστραλιανή πλάκα αργότερα συγχωνεύθηκε με την Ινδική πλάκα κάτω από τον Ινδικό ωκεανό για να σχηματιστεί η Ινδο-Αυστραλιανή πλάκα. Ωστόσο, σύμφωνα με πρόσφατες μελέτες οι δύο πλάκες διαχωρίστηκαν πάλι και είναι χωριστές εδώ και 3 εκατομμύρια έτη και πιθανόν παραπάνω. Η Αυστραλιανή πλάκα περιλαμβάνει την ήπειρο της Αυστραλίας, την Τασμανία, καθώς και τμήματα της Νέας Γουινέας, της Νέας Ζηλανδίας και του πυθμένα του Ινδικού ωκεανού. 

Οριοθετείται βόρεια από την Ινδική, την Ευρασιατική και την πλάκα Sunda, βορειοανατολικά και ανατολικά από την πλάκα του Ειρηνικού, νότια από την Ανταρκτική πλάκα και δυτικά από την Αφρικανική πλάκα.

## Παραπομπές


Κατηγορία:Τεκτονικές πλάκες
Κατηγορία:Γεωλογία του Ινδικού Ωκεανού
Ντίνος Καρύδης

Ο **Ντίνος (Κωνσταντίνος) Καρύδης** (Αθήνα, 27 Οκτωβρίου 1938 - Αθήνα, 15 Σεπτεμβρίου 2024) ήταν Έλληνας ηθοποιός της τηλεόρασης, του κινηματογράφου και του θεάτρου.

## Βιογραφία
Γεννήθηκε και μεγάλωσε στην Αθήνα. Όντας αριστούχος της Δραματικής Σχολής Αθηνών Γιώργος Θεοδοσιάδης, ξεκίνησε σύντομα την καριέρα του στο θέατρο. Στη συνέχεια, συμμετείχε σε πολλές κινηματογραφικές παραγωγές, καθώς και σε τηλεοπτικά προγράμματα. 

Απεβίωσε από καρκίνο στις 15 Σεπτεμβρίου 2024, σε ηλικία 85 ετών.  Ενταφιάστηκε στο κοιμητήριο Ζωγράφου στις 17 Σεπτεμβρίου.

Ήταν σύζυγος της επίσης ηθοποιού, Τζούλιας Αργυροπούλου με την οποία απέκτησαν την Σμαράγδα Καρύδη, επίσης ηθοποιό.

## Φιλμογραφία
### Τηλεόραση

### Κινηματογράφος

### Βιντεοταινίες

### Θέατρο

### Μεταγλωττίσεις

## Παραπομπές

## Εξωτερικοί σύνδεσμοι
*

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Σίλβια Κριστέλ

Η **Σίλβια Κριστέλ** (αγγλικά: Sylvia Maria Kristel) (Ουτρέχτη, 28 Σεπτεμβρίου 1952 - Χάγη, 17 Οκτωβρίου 2012) ήταν Ολλανδέζα μοντέλο, ηθοποιός και συγγραφέας.

## Καριέρα
Ξεκίνησε την καριέρα της ως μοντέλο. Το 1973 σε ηλικία 21 ετών κέρδισε τον τίτλο «Miss European Television», την ίδια χρονιά που πρωταγωνίστησε στην ολλανδική ταινία «Naked Behind the Fence». Λίγο αργότερα, ο Γάλλος σκηνοθέτης Τζαστ Ζακ της πρόσφερε έναn ρόλο στην πρώτη ταινία του, Emmanuelle (1974), η οποία σημείωσε τεράστια εμπορική επιτυχία, με την Κριστέλ να πρωταγωνιστεί και στις επόμενες ταινίες της κινηματογραφικής σειράς.

Το 1979 βρέθηκε στο Χόλυγουντ, όπου πήρε μέρος σε δύο ταινίες : «Αεροδρόμιο 79» και «Γυμνή βόμβα». Μεταξύ άλλων γνωστών κινηματογραφικών έργων της ηθοποιού είναι οι ταινίες «Ο Εραστής της Λαίδης Τσάτερλι» (1981), «Ιδιωτικά Μαθήματα» (1981) και «Μάτα Χάρι» (1985).

## Προσωπική ζωή
Τον Σεπτέμβριο του 2006 κυκλοφόρησε στη Γαλλία η αυτοβιογραφία της Κριστέλ με τίτλο «Undressing Emmanuelle: A Memoir» (Γυμνή Εμμανουέλα: Αναμνήσεις), στην οποία περιγράφει μια ταραχώδη προσωπική ζωή που μαστιζόταν από τον εθισμό της στα ναρκωτικά και το αλκοόλ και την αναζήτηση ενός πατέρα, κάτι που είχε ως αποτέλεσμα να έχει μερικές καταστροφικές σχέσεις με μεγαλύτερους άντρες.

## Ασθένεια και θάνατος
Η Σίλβια Κριστέλ ήταν από την ηλικία των 11 ετών μανιώδης καπνίστρια, με αποτέλεσμα να προσβληθεί από καρκίνο του λάρυγγα. 

Μετά από χημειοθεραπεία, στις 26 Ιουνίου 2012, η ηθοποιός υπέστη εγκεφαλικό επεισόδιο.

Πέθανε κατά τη διάρκεια της νύχτας, ενώ κοιμόταν, μεταξύ 17 και 18 Οκτωβρίου 2012, στο σπίτι της στη Χάγη, σε ηλικία 60 ετών.

## Ενδεικτική Φιλμογραφία

## Παραπομπές

## Εξωτερικοί σύνδεσμοι
* Η  

 
Κατηγορία:Αυτοβιογράφοι
Κατηγορία:Ολλανδές ηθοποιοί κινηματογράφου
Κατηγορία:Ολλανδές ηθοποιοί τηλεόρασης
Ινδική πλάκα

μικρογραφία
Η Ινδική πλάκα είναι μια τεκτονική πλάκα που διασχίζεται από τον ισημερινό στο ανατολικό ημισφαίριο. Αρχικά ήταν μέρος της αρχαίας ηπείρου Γκοντβάνα, όπου πριν από 100 εκατομμύρια χρόνια αποκολλήθηκε από τα υπόλοιπα τεμάχη της Γκοντβάνα και άρχισε να κατευθύνεται βόρεια. Αφού ενώθηκε με την Αυστραλιανή πλάκα, μαζί σχημάτισαν την Ινδο-Αυστραλιανή πλάκα, ωστόσο πρόσφατες έρευνες έχουν δείξει ότι η Ινδία και η Αυστραλία ήταν ξεχωριστές πλάκες για τουλάχιστον 3 εκατομμύρια χρόνια και πιθανόν παραπάνω. Η Ινδική πλάκα περιέχει το μεγαλύτερο μέρος της Νότιας Ασίας (δηλαδή την ινδική υποήπειρο), εκτός του Λαντάχ, του Κοχιστάν και του Βαλουχιστάν, μέρος του πυθμένα του Ινδικού ωκεανού, μέρη της νοτιοδυτικής Κίνας και της δυτικής Ινδονησίας.

Οριοθετείται στα βόρεια από την Ευρασιατική πλάκα, στα ανατολικά από την πλάκα Burma, στα νότια από την Αυστραλιανή πλάκα, δυτικά από την Σομαλική πλάκα και βορειοδυτικά από την Αραβική πλάκα. 

## Παραπομπές

Κατηγορία:Τεκτονικές πλάκες
Κατηγορία:Γεωλογία του Ινδικού Ωκεανού
Πλανητάριο του Μιλάνου

thumb|right|Ο αστρικός προβολέας Zeiss star project of the Planetario
Το **Πλανητάριο του Μιλάνου** (ιταλ. *Planetario di Milano*) είναι το μεγαλύτερο και σημαντικότερο πλανητάριο σε ολόκληρη την Ιταλία. Βρίσκεται στους Κήπους της Πόρτα Βενέτσια, στο διαμέρισμα Πόρτα Βενέτσια του Μιλάνου. Ιδρύθηκε το έτος 1930 και βρίσκεται σχεδόν συνεχώς σε λειτουργία από τότε μέχρι σήμερα.

Το κτίριο του πλανηταρίου εγκαινιάσθηκε στις 20 Μαΐου 1930. Σχεδιάσθηκε από τον αρχιτέκτονα Πιέρο Πορταλούππι για λογαριασμό του Ουλρίκο Οέπλι (Ulrico Hoepli), ο οποίος το δώρισε στην πόλη του Μιλάνου. Η βάση του είναι οκταγωνική με διάμετρο αντίστοιχου κύκλου 19,6 μέτρα, ενώ έχει συνολική χωρητικότητα τριακοσίων θεατών. Ο θόλος του είναι ακόμη διακοσμημένος με τον ορίζοντα του Μιλάνου όπως αυτός ήταν το 1930 (π.χ. χωρίς τον Πύργο της Πιρέλλι).

Οι παραδοσιακές προβολές γίνονται με έναν αστρικό προβολέα τύπου «Zeiss IV», σε χρήση από το 1968.

Το Πλανητάριο του Μιλάνου δέχεται περί τους 100.000 επισκέπτες ανά έτος. Χρησιμεύει επίσης ως έδρα του «Κύκλου Αστρόφιλων του Μιλάνου» (*Circolo Astrofili di Milano*), που είναι ο παλαιότερος και σημαντικότερος σύλλογος ερασιτεχνικής αστρονομίας στην πόλη.

## Παραπομπές


## Εξωτερικοί σύνδεσμοι
* Ιστοσελίδα στον ιστότοπο του Δήμου του Μιλάνου 

Μιλανου
Πλανηταριο
Κασίμ Ματζαλίουα

Ο **Κασίμ Ματζαλίουα** (Kassim Majaliwa Majaliwa, γεννημένος στις 22 Δεκεμβρίου 1960) είναι πολιτικός της Τανζανίας και πρωθυπουργός της χώρας από το 2015 έως το 2025. Διορίστηκε από τον πρόεδρο Τζον Μαγκουφούλι  μετά τις γενικές εκλογές του 2015 . Είναι μέλος του κυβερνώντος κόμματος Chama Cha Mapinduzi και από το 2010 είναι βουλευτής στην εκλογική περιφέρεια Ρουάνγκουα. 

## Ιστορικό και εκπαίδευση
Γεννήθηκε στον Τανγκανίκα Ολοκλήρωσε το σχολείο του από το Γυμνάσιο Κιγκονσέρα το 1983. Στη συνέχεια εργάστηκε ως δάσκαλος για δεκαέξι χρόνια μέχρι το 1999. Εν τω μεταξύ, απέκτησε το δίπλωμα διδασκαλίας από το Mtwara Teacher Training College το 1993 και από το Πανεπιστήμιο του Νταρ ες Σαλάμ το 1998 . Στη συνέχεια εντάχθηκε στο συνδικαλιστικό κίνημα και διετέλεσε γραμματέας της νομαρχιακής και περιφερειακής επιτροπής στον Σύλλογο Εκπαιδευτικών της Τανζανίας μεταξύ 1999 και 2006. Εν τέλει έγινε περιφερειακός επίτροπος της περιοχής Ουράμπο το 2006, θέση στην οποία παρέμεινε μέχρι την εκλογή του στο Κοινοβούλιο το 2010.  

## Πολιτική σταδιοδρομία
Ο Ματζαλίουα εξελέγη για πρώτη φορά στο Κοινοβούλιο στις γενικές εκλογές του 2010 με τη σημαία του Chama Cha Mapinduzi στην περιφέρεια Ρουάνγκουα.Χρημάτισε αναπληρωτής υπουργός Προεδρίας  στο γραφείο του πρωθυπουργού (παρά τω Πρωθυπουργώ) αρμόδιος για την περιφερειακή διοίκηση και την τοπική αυτοδιοίκηση από το 2010 έως το 2015.  

Στις γενικές εκλογές του 2015, ο Ματζαλίουα επανεξελέγη βουλευτής στην περιφέρεια Ρουάνγκουα, νικώντας τον Όμαρι Μακότα από το Ενωμένο Μέτωπο Πολιτών με περιθώριο από 31.281 έως 25.536 ψήφους.  

Μετά την ορκωμοσία του Τζον Μαγκουφούλι ως προέδρου της Τανζανίας έπειτα από τη νίκη του στις γενικές εκλογές του 2015, ο Ματζαλίουα διορίστηκε στην πρωθυπουργία στις 19 Νοεμβρίου 2015.  Ο διορισμός του ήταν μια έκπληξη, ακόμη και για τον εαυτό του, δεδομένου ότι ήταν σχετικά νεοφερμένος στην εκλογική πολιτική ζωή. Η επιλογή του αποδόθηκε στην ταπεινοφροσύνη, την ειλικρίνεια, στην ηθική στην εργασία του καθώς και στην εκτίμηση που έχαιρε σε περιφερειακό επίπεδο - ο νέος πρωθυπουργός αναμενόταν να προέρχεται από το νότιο τμήμα της χώρας, από όπου κατάγεται ο Ματζαλίουα.   

## Παραπομπές


Ματζαλιουα
Τσαν Ντάι Κουάνγκ

Ο **Τσαν Ντάι Κουάνγκ** (Trần Đại Quang, 12 Οκτωβρίου 1956 – 21 Σεπτεμβρίου 2018) ήταν Βιετναμέζος πολιτικός, ο οποίος υπηρέτησε ως ο 8ος Πρόεδρος του Βιετνάμ, από τις 2 Απριλίου 2016 έως τον θάνατό του, το 2018. Εξελέγη στη θέση από την Εθνοσυνέλευση του Βιετνάμ, και χρίστηκε από τον προκάτοχό του, Τρουόνγκ Ταν Σανγκ, ο οποίος αποχώρησε από το αξίωμα. Νωρίτερα υπηρέτησε ως υπουργός Δημόσιας Ασφαλείας από το 2011 έως το 2016, αντιπρόεδρος της Επιτροπής για την Πρόληψη του HIV / AIDS από το 2011 έως το 2014 και πρόεδρος της Επιτροπής του Ερυθρού Σταυρού από το 2017 έως το 2018 . Ήταν μέλος του 12ου Πολιτμπιρό του Κομουνιστικού Κόμματος του Βιετνάμ και 2ος στην εκεί ιεραρχία, μετά τον γενικό γραμματέα Νγκουγέν Φου Τρονγκ.

## Πρόεδρος
Έγινε επίσημα μέλος του Κομμουνιστικού Κόμματος στις 26 Ιουλίου 1981. 

Τον Ιανουάριο του 2016, κατά το 12ο συνέδριο του Κομουνιστικού Κόμματος, χρίστηκε πρόεδρος της Σοσιαλιστικής Δημοκρατίας του Βιετνάμ και ο διορισμός του εγκρίθηκε από την Εθνοσυνέλευση στις 2 Απριλίου 2016. 

## Θάνατος
Απεβίωσε εν ενεργεία σε ηλικία 61 ετών στις 21 Σεπτεμβρίου 2018 από ασθένεια που οφείλεται σε ιό, στο στρατιωτικό νοσοκομείο του Ανόι. Τον διαδέχθηκε υπηρεσιακά η αντιπρόεδρος, Ντανγκ Θι Νγκοκ Θινχ.

## Οικογένεια
Ήταν παντρεμένος με την Μαντάμ Νγκουγέν Θι Χιεν (Nguyễn Thị Hiền )

## Εκδόσεις
* "Cyberspace - Future and Action", 2015
* *The people have the strength to protect the National Security*, 2015 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Βιετνάμ
Νγκουγιέν Σουάν Φουκ

Ο **Νγκουγέν Σουάν Φουκ**  (Nguyễn Xuân Phúc, 1954-) είναι πολιτικός από το Βιετνάμ, Πρόεδρος του Βιετνάμ από τις 5 Απριλίου 2021 έως την παραίτησή του εν μέσω πολλών σκανδάλων στις 18 Ιανουαρίου 2023 και πρωθυπουργός της ασιατικής χώρας από τις 7 Απριλίου 2016 ως τις 5 Απριλίου 2021, έχοντας υπηρετήσει νωρίτερα ως αντιπρόεδρος της κυβέρνησης από το 2011 έως το 2016. Είναι μέλος του Κομουνιστικού Κόμματος από τις 12 Νοεμβρίου 1983. Είναι ο 3ος στην ιεραρχία στο 12ο Πολιτμπιρό του Κομουνιστικού Κόμματος.

## Βιογραφία
### Πρώτα χρόνια και εκπαίδευση
Γεννήθηκε στην κοινότητα Κουέ Φου της επαρχίας Κουέ Σον στις 20 Ιουλίου 1954. Η μητέρα και τα αδέρφια του εργάζονταν κρυφά για τους Βιετκόνγκ. Η αδερφή του σκοτώθηκε από τον αμερικανικό στρατό και τα κυβερνητικά στρατεύματα του Νότιου Βιετνάμ έπειτα από μάχη το 1965. Η μητέρα του σκοτώθηκε κι αυτή το 1966. Ο Φουκ μεταφέρθηκε κρυφά από συντρόφους των γονιών του προς τον Νότο (Νότιο Βιετνάμ) το 1967. Ο Φουκ σπούδασε οικονομική διοίκηση στο Εθνικό Οικονομικό Πανεπιστήμιο του Ανόι  από το 1973 έως το 1978 και στη συνέχεια στην Ακαδημία Εθνικής Διοίκησης του Βιετνάμ. Εργάστηκε στην Οικονομική Επιτροπή της Κουάνγκ Ναμ-Ντα Νανγκ από το 1978 έως το 1979 και έφτασε στα ανώτερα κλιμάκια της ιεραρχίας, καθώς έγινε αντιπρόεδρος της Κουάνγκ Ναμ - Ντα Νανγκ.

## Πολιτική σταδιοδρομία
### Πρώιμη πολιτική σταδιοδρομία
Το 1983 έγινε μέλος του Κομουνιστικού Κόμματος.

## Πρωθυπουργία
Στις 2 Αυγούστου 2011 ανέλαβε αντιπρόεδρος της κυβέρνησης (αναπληρωτής πρωθυπουργός). Ο Φουκ εξελέγη κατ' επανάληψη βουλευτής και υπηρέτησε στην 11η, 12η, 13η και στην 14η περίοδο της Εθνοσυνέλευσης. Στις 7 Απριλίου 2016 εξελέγη από την Εθνοσυνέλευση ως διάδοχος του πρωθυπουργού Νγκουγιέν Ταν Ντουνγκ κατά την 11η σύνοδο της 13ης Εθνοσυνέλευσης. 

## Πρόεδρος
Στις 31 Ιανουαρίου 2021 ο Νγκουγιέν Σουάν Φουκ επανεξελέγη από την 13tη Κεντρική Επιτροπή του κόμματος.

Στις 5 Απριλίου 2021 εξελέγη ως ο 10ος Κρατικός Πρόεδρος του Βιετνάμ σε σύνοδο της Εθνοσυνέλευσης και διαδέχθηκε τον παραιτηθέντα Νγκουγιέν Φου Τρονγκ. Έγινε ο πρώτος πρωθυπουργός που εξελέγη πρόεδρος μετά τον Χο Τσι Μινχ το 1945.

### Παραίτηση
Στις 17 Ιανουαρίου 2023 παραιτήθηκε από πρόεδρος του Βιετνάμ και αποσύρθηκε από την πολιτική, αναλαμβάνοντας την ευθύνη για  "λάθη και παραβάσεις" από 539 υφισταμένους της κυβέρνησής του εν μέσω μιας επιχείρησης για την πάταξη της διαφθοράς. Κατά την ανακοίνωση παραίτησής του, η κυβέρνηση του Βιετνάμ τον αξιολόγησε θετικά.

## Παραπομπές


Φουκ Σουαν Νγκουγιεν
Φουκ Σουαν Νγκουγ
Νγκουγιέν Φου Τρονγκ

Ο **Νγκουγιέν Φου Τρονγκ** (*Nguyễn Phú Trọng*, 14 Απριλίου 1944 – 19 Ιουλίου 2024) ήταν πολιτικός από το Βιετνάμ και Γενικός Γραμματέας του Κομουνιστικού Κόμματος της χώρας από τις 19 Ιανουαρίου 2011 και Πρόεδρος της χώρας από τις 23 Οκτωβρίου 2018 ως τις 5 Απριλίου 2021. 
Ήταν επίσης πρόεδρος της Εθνοσυνέλευσης του Βιετνάμ από το 2006 έως το 2011. Εξελέγη Γενικός Γραμματέας του Κομμουνιστικού Κόμματος στο 11ο εθνικό συνέδριο το 2011, επανεξελέγη στο 12ο εθνικό συνέδριο το 2016 και στο 13ο εθνικό συνέδριο το 2021, θέση που κατείχε έως τον θάνατό του τρία χρόνια αργότερα.

Ήταν επικεφαλής της Γραμματείας του κόμματος και γραμματέας της Κεντρικής Στρατιωτικής Επιτροπής, ενώ *εκ των πραγμάτων* ήταν και επικεφαλής του Πολιτμπιρό του κόμματος, που μεταφράζεται στο πρόσωπο με την μεγαλύτερη εξουσία στο Βιετνάμ. 

Τον Οκτώβριο του 2018 έγινε νέος πρόεδρος της χώρας, διαδεχόμενος τον αποβιώσαντα Τσαν Ντάι Κουάνγκ.

## Βιογραφία
Γιος φτωχών χωρικών, σπούδασε φιλολογία στο Εθνικό Πανεπιστήμιο του Ανόι από το 1963 έως το 1968. Έγινε επίσημα μέλος του Κομουνιστικού Κόμματος τον Δεκέμβριο του 1968. Το 1981 πήγε στη Σοβιετική Ένωση, όπου φοίτησε στην Ακαδημία Επιστημών και απέκτησε πτυχίο στην ιστορία το 1983.

Απεβίωσε από μακρά ασθένεια στις 19 Ιουλίου 2024, σε ηλικία 80 ετών. 

## Πρόεδρος
Εξελέγη για πρώτη φορά βουλευτής το 2002. Στις 26 Ιουνίου 2006 εξελέγη πρόεδρος της Εθνοσυνέλευσης. Στις 23 Οκτωβρίου 2018 εξελέγη ως ο 9ος Πρόεδρος της Σοσιαλιστικής Δημοκρατίας του Βιετνάμ από την Εθνοσυνέλευση.

Η εκλογή του έγινε με ποσοστό 99,7% και η ορκωμοσία του μεταδόθηκε ζωντανά από την τηλεόραση.

Στις 14 Απριλίου 2019 τα διεθνή ΜΜΕ μετέδωσαν ότι ο Τρονγκ μεταφέρθηκε εσπευσμένα σε νοσοκομείο της πόλης Χο Τσι Μινχ. Κατά την περίοδο αυτή οργίασαν οι φήμες για την υγεία του προέδρου στα βιετναμικά ΜΜΕ. Αρχικά η κυβέρνηση του Βιετνάμ αρνήθηκε να σχολιάσει τις φήμες, όμως στη συνέχεια το υπουργείο Εξωτερικών επιβεβαίωσε ότι ο πρόεδρος «δεν ήταν καλά, αλλά σύντομα θα επιστρέψει στη δουλειά». Ο πρόεδρος επανεμφανίστηκε στις 14 Μαΐου 2019 με σκοπό να συζητήσει για το επικείμενο συνέδριο του κόμματός του.

Στις 31 Ιανουαρίου 2021 ο Τρονγκ επανεξελέγη για τρίτη πενταετή θητεία στο αξίωμα του Γενικού Γραμματέα του Κομουνιστικού Κόμματος.

Τον Απρίλιο του 2021 παραιτήθηκε από πρόεδρος της χώρας.

## Εκδόσεις
### Βιβλία
* Nguyen Phu Trong (2004). *Viet Nam on The Path of Renewal*. Hanoi: Thế giới Publishers. 351 p..
* Nguyen Phu Trong (2015). *Renewal in Việt Nam: Theory and Reality.* Hanoi: Thế giới Publishers. 397 p.
* Nguyen Phu Trong; Tran Dinh Nghiem; Vu Hien (1995). *Vietnam from 1986*. Hanoi: Thế giới Publishers. 116 p.

## Βραβεία
* Τάγμα του Χοσέ Μαρτί (2012)

## Παραπομπές


## Εξωτερικοί σύνδεσμοι

* Biography of Party General Secretary Nguyen Phu Trong

Κατηγορία:Πρόεδροι του Βιετνάμ
Κατηγορία:Ηγέτες εν ενεργεία
Γενικές εκλογές του Ομάν (2019)

**Γενικές εκλογές** διεξήχθησαν στο Ομάν στις 27 Οκτωβρίου 2019. Συνολικά 637 υποψήφιοι διεκδίκησαν τις 86 έδρες στη Συμβουλευτική Συνέλευση, από τους οποίους όλοι κατήλθαν ως ανεξάρτητοι.

## Εκλογικό σύστημα
Τα 86 μέλη της Συμβουλευτικής Συνέλευσης εξελέγησαν σε 25 διεδρικές εκλογικές περιφέρειες και σε 36 μονοεδρικές περιφέρειες.

## Αποτελέσματα

## Παραπομπές


2019
Ομαν
Σκηνές από μια οικογένεια και έναν πλανήτη σε κρίση

Το ***Σκηνές από μια οικογένεια και έναν πλανήτη σε κρίση*** () είναι βιβλίο του 2018. Γράφτηκε από την Μαλένα Έρνμαν, τον σύζυγο της Σβάντε Τούνμπεργκ, και τις κόρες τους Γκρέτα και Μπεάτα. Αποτελείται από τρία κύρια κεφάλαια, χωριζόμενο σε διάφορα υποκεφάλαια. Ξεκινάει με το ποίημα Ελέγκι της ποιητικής συλλογής Τυ του Βέρνερ Άσπενστρεμ. Το βιβλίο γράφτηκε ως μια αυτοβιογραφία.

Ο αναγνώστης ακολουθεί την ζωή της Έρνμαν και της οικογένειας της ενώ ταξιδεύουν στην Ευρώπη για την καριέρα της στο τραγούδι. Το βιβλίο κάνει λεπτομερή αναφορά στην ζωή της Γκρέτα και της οικογένειας πριν ξεκινήσει την σχολική απεργία για το κλίμα, καθώς και την διάγνωση της με σύνδρομο Άσπεργκερ. Απευθύνεται επίσης με την διάγνωση της αδερφής της Γκρέτα, Μπεάτα, με διαταραχή ελλειμματικής προσοχής/υπερκινητικότητα (ΔΕΠΥ), και τον αγώνα της οικογένειας να αγωνιστεί με τις διαγνώσεις των κορών τους. Στο βιβλίο, η μητέρα των κοριτσιών καταλήγει στο συμπέρασμα ότι το Άσπεργκερ και το ΔΕΠΥ δεν είναι "μειονέκτημα" τόσο πολύ όσο μια "υπερδύναμη."

Το βιβλίο έχει μεταφραστεί και στα γερμανικά. Τον Δεκέμβριο του 2019 κυκλοφόρησε μεταφρασμένο στην ελληνική. Στην αρχική σουηδική έκδοση, μόνο η Μαλένα Έρνμαν και ο Σβάντε Τούνμπεργκ κατοχυρώνονται ως συγγραφείς. Η Γκρέτα έχει δοθεί υψηλή κάλυψη στις νεότερες εκδόσεις, και η φωτογραφία της είναι στο εξώφυλλο της γερμανικής έκδοσης. Μια αγγλική έκδοση είναι (ή ήταν σε κάποιο σημείο) επίσης υπό κατασκευή.

## Περιεχόμενα

* Κεφάλαιο 1: *Πίσω από το παραπέτασμα*
* Κεφάλαιο 2: *Καμένοι άνθρωπο σε ένα καμένο πλανήτη*
* Κεφάλαιο 3: *Φανταστείτε αν η Ζωή είναι Πραγματική και Ότι Κάνουμε Κάτι Σημαίνει*

## Δείτε επίσης

* Η ζωή μας είναι στα χέρια σας, μια συλλογή από ομιλίες της Γκρέτα Τούνμπεργκ

## Παραπομπές

## Περαιτέρω ανάγνωση

* 
* Βίτσεκ, Ελένα (3 Μαΐου 2019). Das Buch der Thunbergs: Die Welt schien sie auf gewartet zu haben, Αλγκεμάινε Φρανκφούρτης (Frankfurter Allgemeine)
* Κλάους Χέκινγκ (30 Απριλίου 2019). Greta-Thunberg-Buch Das Leben einer Familie gerät außer Kontrolle, Spiegel Online
* Έθνος (30 Νοεμβρίου 2019). Προδημοσίευση από το βιβλίο της Τούνμπεργκ: Σκηνές από έναν πλανήτη σε κρίση

Κατηγορία:Γκρέτα Τούνμπεργκ
Θόνγκλουν Σισουλίθ

Ο **Θόνγκλουν Σισουλίθ** (Thongloun Sisoulith, (στα λαοτιανά:  ທອງລຸນ ສີສຸລິດ , 10 Νοεμβρίου 1945-) είναι Λαοτιανός πολιτικός, Γενικός Γραμματέας του Λαϊκού Επαναστατικού Κόμματος από τον Ιανουάριο του 2021 και πρωθυπουργός από το 2016 ως το 2021.
Νωρίτερα υπηρέτησε ως αναπληρωτής πρωθυπουργός από το 2001 ως το 2016 και ως υπουργός Εξωτερικών από το 2006 ως το 2016.

Επιλέχθηκε στο αξίωμα του πρωθυπουργού στο 10ο συνέδριο του κόμματος, στις 23 Ιανουαρίου 2016.

## Πρώτα χρόνια και σπουδές
Ο Σισουλίθ γεννήθηκε στην επαρχία Χουαφάν του Λάος στις 10 Νοεμβρίου 1945 και φοίτησε στο Παιδαγωγικό Κολέγιο του Νέο Λάο Χακ Σατ στην Χουαφάν από το 1962 ως το 1969. Ακολούθησε επιπλέον σπουδές στη Σοβιετική Ένωση και στο Βιετνάμ.

## Πολιτική σταδιοδρομία
Κατά τη διάρκεια της θητείας του στην κυβέρνηση υπηρέτησε σε αρκετές θέσεις. Ήταν αναπληρωτής υπουργός Εξωτερικών από το 1987 ως το 1992, υπουργός Εργασίας και Κοινωνικής Ευημερίας από το 1993 ως το 1997 και μέλος της Εθνοσυνέλευσης από το 1998 ως το 2000. Έγινε αναπληρωτής πρωθυπουργός και πρόεδρος της Επιτροπής Προγραμματισμού του Κράτους στις 27 Μαρτίου 2001, και διορίστηκε επιπρόσθετα ως υπουργός Εξωτερικών στις 8 Ιουνίου 2006, στη θέση του Σομσαβάτ Λενγκσαβάντ.

Στο 10ο συνέδριο του κυβερνώντος κόμματος, επιλέχθηκε ως πρωθυπουργός στις 23 Ιανουαρίου 2016.

Στο 11ο συνέδριο το 2021, εξελέγη Γενικός Γραμματέας του κόμματος (στις 15 Ιανουαρίου) και *ντε φάκτο* ανώτατος ηγέτης του Λάος.

## Παραπομπές


## Εξωτερικοί σύνδεσμοι
*World Economic forum biography
*United Nations biography

Κατηγορία:Ηγέτες εν ενεργεία
Κατηγορία:Πρωθυπουργοί του Λάος
Κατηγορία:Πρόεδροι του Λάος
Ιζηματογενής λεκάνη

Οι **ιζηματογενείς λεκάνες** είναι περιοχές της Γης που έχουν υποστεί μακροχρόνια καθίζηση, δημιουργώντας χώρο ώστε να πληρωθούν με ιζήματα. Η καθίζηση μπορεί να οφείλεται σε ποικίλες αιτίες που περιλαμβάνουν: την λέπτυνση του υποκείμενου φλοιού, ιζηματογενείς, ηφαιστειακές και τεκτονικές διεργασίες και αλλαγές στο πάχος ή την πυκνότητα της προσκείμενης λιθόσφαιρας. Οι ιζηματογενείς λεκάνες εμφανίζονται σε διάφορες γεωλογικές δομές που συνήθως σχετίζονται με την τεκτονική των πλακών. Η βασική ταξινόμηση μεταξύ των λεκανών είναι σε ποιο καθεστώς στα περιθώρια των τεκτονικών πλακών δημιουργήθηκαν (αποκλίνοντα, συγκλίνοντα, μετασχηματισμού), η εγγύτητα των λεκανών στα ενεργά περιθώρια των πλακών, και ποιος τύπος φλοιού (ωκεάνιος, ηπειρωτικός) βρίσκεται κάτω από αυτές. Οι λεκάνες που σχηματίζονται σε διάφορα τεκτονικά καθεστώτα διαφέρουν ως προς την ικανότητα διατήρησής τους. Στον ωκεάνιο φλοιό, οι λεκάνες πιθανόν να υποβυθιστούν, ενώ οι ηπειρωτικές λεκάνες μπορεί εν μέρει να διατηρηθούν και οι ενδοκρατονικές ηπειρωτικές λεκάνες έχουν μεγάλη πιθανότητα να διατηρηθούν. Καθώς τα ιζήματα θάβονται, υποβάλλονται σε αυξανόμενη πίεση όπου και αρχίζει η διαδικασία της λιθοποίησης.   

## Παραπομπές

Κατηγορία:Ιζηματολογία
Λιθοποίηση

Η **λιθοποίηση** είναι η διαδικασία στην οποία τα ιζήματα συμπαγοποιούνται με τη βοήθεια της πίεσης, αποβάλλουν τα παγιδευμένα σε αυτά υγρά και σταδιακά μετατρέπονται σε πετρώματα. Ουσιαστικά, η λιθοποίηση είναι η καταστροφή του πορώδους μέσω συμπαγοποίησης, και τσιμεντοποίησης και προηγείται της διαδικασίας της διαγένεσης.

Κατηγορία:Πετρολογία
Κατηγορία:Ιζηματογενή πετρώματα
Κατηγορία:Γεωλογικές διεργασίες
Βαυαρικός εθνικισμός

[thumb|right|Μια από τις δύο [σημαία της Βαυαρίας|σημαίες της Βαυαρίας]]
Ο **Βαυαρικός [[εθνικισμός]]** είναι μια άποψη όπου οι Βαυαροί είναι έθνος και προωθεί την πολιτιστική ενότητα των Βαυαρών. Είναι ένα ισχυρό φαινόμενο από την ενσωμάτωση της Βαυαρίας στη Γερμανία το 1871. Βαυαροί εθνικιστές βρίσκουν τους όρους με τους οποίους η Βαυαρία ενσωματώθηκε στη Γερμανία ως άδικους και διεκδικούν ότι η Γερμανική κυβέρνηση έχει παρεμποδίσει για καιρό την παραχώρηση της ζητούμενης αυτονομίας στη Βαυαρία, και συχνά ζητούν την ανεξαρτησία της περιοχής. Μετά την ήττα της Γερμανίας στον Α'ΠΠ, ο Βαυαρικός εθνικισμός έγινε ισχυρότερος και κέρδισε τη στήριξη αντιδραστικών και επαναστατικών κινημάτων. Μετά την κατάρρευση της Αυστροουγγαρίας μετά τον Α' ΠΠ, έγιναν προτάσεις για την ένωση Αυστρίας και Βαυαρίας.

## Παραπομπές


Κατηγορία:Βαυαρία
Θανάσης Πατριαρχέας

Ο **Θανάσης Πατριαρχέας** (Καλαμάτα, 11 Νοεμβρίου 1986) είναι Έλληνας ηθοποιός.

## Βιογραφικό
Γεννήθηκε το 1986 στην Καλαμάτα όπου και μεγάλωσε. Σε ηλικία 18 ετών ξεκίνησε τις σπουδές του στο Τμήμα Οργάνωσης και Διαχείρισης Αθλητισμού της Σχολής Επιστημών Ανθρώπινης Κίνησης και Ποιότητας Ζωής του Πανεπιστημίου Πελοποννήσου αποφοιτώντας κάποια χρόνια μετά. Κατόπιν έκανε μεταπτυχιακές σπουδές στο Πανεπιστήμιο Πειραιώς. Το 2010, σε ηλικία 23 ετών αποφάσισε να γίνει ηθοποιός. Έτσι πέρασε στη Δραματική Σχολή Θεάτρου Τέχνης Κάρολος Κουν από όπου αποφοίτησε το 2013, ξεκινώντας την πορεία του ως ηθοποιός.

Έκανε την πρώτη του εμφάνιση στο θέατρο στην παράσταση «Περί Ζώων» της Ελφρίντε Γέλινεκ στο Θέατρο Τέχνης. Επίσης, ήταν μέλος της θεατρικής ομάδας LEGΩ, που κέρδισε την πρώτη θέση στο Scratchnight του Bob Theatre Festival το 2013. Το τηλεοπτικό του ντεμπούτο έγινε στη δραματική σειρά «Δικαίωση» τη σεζόν 2014-2015 όπου υποδύθηκε ένα δημοσιογράφο, κάνοντας έκτακτες εμφανίσεις στη σειρά. Ακολούθησε η συμμετοχή του στη σειρά «Εθνική Ελλάδος» το 2015  τη σεζόν 2015-2016 Οι Άσφαιροι

Έγινε ιδιαίτερα γνωστός στο ευρύ κοινό από το ρόλο του Μιχάλη Μακρή στην καθημερινή σειρά του ANT1 «Γυναίκα Χωρίς Όνομα». Εκεί πρωταγωνιστεί μαζί με την Ντόρα Μακρυγιάννη και τη Μαριάννα Τουμασάτου από το 2018 μέχρι το 2020. Το 2021 έπαιξε στη σειρά «Τα καλύτερα μας χρόνια στον ρόλο του Τόλης *στο [[ΕΡΤ1]] Τη σεζόν 2021-2022 σειρά [[Σασμός (σειρά)|Σασμός]]  ρόλο του Άγγελος Βρουλάκης στο [[Alpha TV|ALPHA]] Τη σεζόν 2022-2023 σειρά Άγρια Γη  ρόλο του Μάνος Πεταλάς  στο [[ΣΚΑΪ Τηλεόραση|ΣΚΑΪ]] Τη σεζόν 2023 σειρά Τα Νούμερα στο Επεισόδιο Κακές Συνήθειες  ρόλο του Μάνος Σηφάκης στο [[ΕΡΤ1]] Τη σεζόν 2023-2026 σειρά Ηλέκτρα ρόλο του Νικόλας Βρεττός στο [[ΕΡΤ1]]*

## Προσωπική ζωή
Από το 2019 είναι παντρεμένος με τη γυμνάστρια Βίβιαν Δράκου. Έχουν αποκτήσει τρεις κόρες, τη Σταύρια (γενν. 21 Ιανουαρίου 2020), την Κύνθια (γενν. 16 Μαίου 2021) και τη Λετίσια (γενν. 8 Οκτωβρίου 2022)

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Γκερντ Πρόκοπ

Ο **Γκέρχαρντ** («**Γκερντ**») **Πρόκοπ** (Gerhard Prokop, Γκλάτμπεκ, Ρεκλινχάουσεν, Βόρεια Ρηνανία – Βεστφαλία,  Γερμανίας, 18 Μαΐου 1939 – 23 Ιανουαρίου 2002) ήταν πρώην Ανατολικογερμανός ποδοσφαιριστής και προπονητής ποδοσφαίρου. Αγωνιζόταν ως τερματοφύλακας ενώ σαν τεχνικός εργάστηκε περισσότερο στην Ελλάδα, για λογαριασμό επτά διαφορετικών συλλόγων της Α΄ Εθνικής κατηγορίας, στον «πάγκο» ορισμένων εκ των οποίων βρέθηκε περισσότερες από μία φορές. 

Ξεκίνησε την επαγγελματική αγωνιστική του σταδιοδρομία σε ηλικία 18 ετών από την SV Zwechel (1957 – 1961), συνεχίζοντας στη Sportfreunde της γενέτειράς του (1961 – 1963), την Αλεμάνια του Άαχεν (1963 – 1970 και  1974 -1976) και την K.A.S. Eupen (1970 – 1974). 

Ως προπονητής δούλεψε κατά σειρά στις Γερμανικές ομάδες Αλεμάνια Άαχεν, Westfalia Herne, Χόλσταϊν Κίελ και Ούνιον Σόλινγκεν και ακολούθως στις Ελληνικές ομάδες Απόλλων Σμύρνης (3 φορές), ΠΑΣ Γιάννινα (δις), Άρης Θεσσαλονίκης, Δόξα Δράμας (δις), Απόλλων Καλαμαριάς (δις), Αθηναϊκός Α.Σ. (δις), Ιωνικός Νικαίας, Δόξα Βύρωνα και Νίκη Βόλου. Επίσης και στις Κυπριακές Ομόνοια και Ένωση Παραλιμνίου. Απεβίωσε σε ηλικία 62 ετών από καρκίνο

## Παραπομπές


Προκοπ Γκερντ
Προκοπ Γκερντ
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές Σούπερ Λιγκ Ελλάδας
Απόστολοι Ρεθύμνης

Οι **Απόστολοι** είναι χωριό και έδρα ομώνυμης κοινότητας του Δήμου Αμαρίου, στην Περιφερειακή Ενότητα Ρεθύμνου της Κρήτης. Εντός των ορίων της κοινότητος βρίσκεται και η έδρα του δήμου στην Αγία Φωτεινη. Οι Απόστολοι απέχουν 30 χιλιόμετρα νοτιοανατολικά από το Ρέθυμνο και είναι κτισμένοι σε υψόμετρο 500 μ.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *S(an)ti Apostoli et Molini*. Στην ενετική απογραφή του 1583 από τον Καστροφύλακα αναφέρεται ως *S. Apostolli* με 175 κατοίκους και στην απογραφή του Βασιλικάτα κατά το 1630 αναφέρεται ως *Apostoli*. Σύμφωνα με την παράδοση το όνομα προέρχεται από μια μικρή εκκλησία αφιερωμένη στους Απόστολους η οποία κτίστηκε προς μνήμην των Αγίων Δέκα, οι οποίοι κρύβονταν σε δάσος της περιοχής όταν τους συνέλαβαν οι Ρωμαίοι.

Κατά τη διάρκεια της οθωμανικών χρόνων, το χωριό ήταν βακουφικό. Στην απογραφή του 1834 η οποία πραγματοποιήθηκε από τους Αιγυπτίους καταγράφηκαν 3 χριστιανικές οικογένειες και 4 τουρκικές να διαμένουν στο χωριό. Στην απογραφή του 1881 αναφέρεται στον δήμο Μέρωνα και είχε 153 χριστιανούς κατοίκους. Στην απογραφή του 1900 είχε 224 κατοίκους. Στην απογραφή του 1920 αναφέρεται ως έδρα δικής του κοινότητας. Το 1937 το χωριό ορίστηκε έδρα δικής του κοινότητας της επαρχίας Αμαρίου μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο χωριό βρίσκονται οι τοιχογραφημένοι ναοί του Αγίου Νικολάου, με τιμωρίες κολασμένων και κτητορική επιγραφή, και του Αγίου Σπυρίδωνα. Η κεντρική εκκλησία του χωριού είναι αφιερωμένη στους Αποστόλους και κτίστηκε το 1880 στη θέση παλαιότερου ναού.

Από το 1916 λειτουργεί στο χωριό δημοτικό σχολείο. Μέχρι την κατασκευή του κτιρίου του σχολείου το 1927, τα μαθήματα γίνονταν σε οικίες. Λειτούργησε ως μονοθέσιο/τρίθεσιο. Από το 2009 στο χωριό λειτουργεί εξαθέσιο δημοτικό σχολείο και νηπιαγωγείο.

## Μεταφορές
Το χωριό διασχίζει η Επαρχιακή Οδός 13, γνωστή και ως Αμαριώτικος Δρόμος, που το με το Ρέθυμνο (Περιβόλια, Πρασιές) και το υπόλοιπο Αμάρι (Γεωργική Σχολή, Βιζάρι, Φουρφουράς, Κουρούτες, Νίθαυρις, Αποδούλου, Βαθιακό, Πλάτανος, Άρδακτος, Λοχριά). Ο δρόμος ολοκληρώθηκε κατασκευαστικά το 2009.

## Eπιφανείς Αποστολιανοί
* Λαγουβάρδος Γ.Δ.: Δήμαρχος Μέρωνος
* Βασίλης Σκουντής: αθλητικογράφος

## Διοικητικά στοιχεία
*Δείτε: *'Κοινότητα Αποστόλων**'

Οι Απόστολοι αναφέρονται επίσημα το 1925 στο ΦΕΚ 27Α - 31/01/1925 να προσαρτόνται στην τότε κοινότητα Θρόνου και το 1927 στο ΦΕΚ 213Α - 06/10/1927 να ορίζονται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Αγία Φωτεινή και Γέννα αποτελούν την κοινότητα Αποστόλων που υπάγεται στη δημοτική ενότητα Σιβρίτου του δήμου Αμαρίου και σύμφωνα με την απογραφή του 2011 ως κοινότητα έχει 277 κατοίκους ενώ ως οικισμός 162.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Βάτραχος του Κονγκό

Ο **Βάτραχος του Κονγκό** είναι ένα αμφίβιο της κεντρικής Αφρικής, που μπορεί να παίρνει τη μορφή της πιο δηλητηριώδους οχιάς της Αφρικής (οχιά Γκαμπόν), προκειμένου να προστατέψει τον εαυτό του. Τόσο η συμπεριφορά του όσο και η εμφάνιση προσομοιάζουν σε αυτή την οχιά. Μπορεί δηλαδή να καμουφλάρεται αλλά και να δρα σαν οχιά, και λόγω του μεγέθους του που είναι μεγάλο, θα ήταν κανονικά ένα καλό γεύμα. Τα αποτελέσματα της έρευνας έχουν δημοσιευτεί στο journal of natural history. Πρόκειται για φρύνο ουσιαστικά, ένα είδος βατράχου.

## Η έρευνα
Πρόκειται για έρευνα μιας δεκαετίας και λίγοι έιχαν την τύχη να δουν εκείνο το βάτραχο μετά τη μεταμόρφωση. Πρόκειται για ένα είδος μπατεσιανού μιμητισμού, τονίζει ο ο Δρ. Έλι Γκρίνμπαουμ, ερπετολόγος του πανεπιστημίου του Τέξας στο Ελ Πάσο, όπου δηλαδή ένα άκακο πλάσμα παίρνει τη μορφή ενός άλλου επικίνδυνου. Η έρευνα έπρεπε να περιέχει και θηρευτές να ξεγελιούνται από το βάτραχο αλλά αυτό θα ήταν δύσκολο στην υλοποίηση λόγω της σπάνιας εμφάνισης τους, όπως εξηγεί ο ίδιος. Παρόλα αυτά οι αποδείξεις είναι επαρκείς να καταδείξουν ότι πρόκειται γι' αυτό το μιμητισμό. 

### Που συναντάται και πως επιτίθεται
Ο βάτραχος όπως είπαμε απαντάται στην κεντρική Αφρική και η οχιά στην κεντρική, νότια και ανατολική περιοχή αυτής της Ηπείρου. Όταν μεταμορφώνεται σε οχιά της Γκαμπόν (η οποία μπορεί να σκοτώσει με ένα δάγκωμα) τα χρώματά του μοιάζουν με αυτής, όπως και το κεφάλι του στο σχήμα. Από ένστικτο οι θηρευτές το αποφεύγουν. Εκτός των άλλων, αυτός ο βάτραχος έχει την ικανότητα να μιμείται τον ήχο της οχιάς που είναι δυνατός και μακρόσυρτος. Αυτός αντίστοιχα κάνει ένα ήχο σα να βγαίνει αέρας σιγά σιγά από ένα μπαλόνι. Γέρνει το κεφάλι κατά τη διάρκεια. Μελέτες έως και ένα αιώνα πριν έδειξαν πως ο βάτραχος δεν στηρίζεται στα δυο μπροστινά πόδια του όταν μιμείται την επίθεση της οχιάς.

Είναι γνωστό από τις μελέτες ότι και στις 11 τοποθεσίες που ανακαλύφθηκε ο βάτραχος κάπου υπήρχε και η οχιά σε αυτό το μέρος.

## Ιστορικό
Αυτά τα δυο είδη εξελίσσονται μαζί εδώ και 4 με 5 εκατομμύρια χρόνια από την αρχή της Πλειοκαίνου, γεγονός που συμπεραίνεται από τις ομοιότητές τους. Αυτό συνάδει με το μπατεσιανό μιμητισμό.

## Λεπτομέρειες
Η οχιά της Γκαμπόν είναι από τις μεγαλύτερες στην Αφρική με τους κυνόδοντές της να φτάνουν τα 5 εκατοστά.

## Παραπομπές


Κατηγορία:Πανίδα της Αφρικής
Αυτοδιαχειριζόμενο πάρκο Κύπρου και Πατησίων

Το **αυτοδιαχειριζόμενο [[πάρκο]] Κύπρου και Πατησίων** είναι υπαίθριο άλσος της Αθήνας. Βρίσκεται στο οικοδομικό τετράγωνο μεταξύ των οδών Πατησίων–Καλομοίρη–Ι. Δροσοπούλου–Κύπρου.

## Απόπειρα μετατροπής σε χώρο στάθμευσης
Στις 26 Ιανουαρίου 2009 συνεργεία του δήμου Αθηναίων προχώρησαν στην αναμόρφωση του εν λόγω πάρκου. Η παιδική χαρά, τα καθίσματα, το σύστημα ύδρευσης αφαιρέθηκαν καθώς ο συγκεκριμένος χώρος προοριζόταν να δοθεί σε ιδιωτική εταιρεία πάρκινγκ. Η κινητοποίηση των κατοίκων ήταν άμεση και το ενδεχόμενο δημιουργίας χώρου στάθμευσης αποσοβήθηκε. Αλληλέγγυοι και κάτοικοι φύτεψαν, έκτοτε, 150 δέντρα και θάμνους.
Μετά από επίμονες παρεμβάσεις και καταγγελίες των κατοίκων αποτράπηκε η μετατροπή του άλσους σε άντρο παραβατικότητας.

## Δραστηριότητες που διεξάγονται στον υπαίθριο χώρο
Οι κάτοικοι φροντίζουν για τον καλλωπισμό του περιβάλλοντος χώρου, επισκευάζουν ιδίοις εξόδοις τον φωτισμό και τυχόν φθορές στην παιδική χαρά. Διεξάγονται ποικίλες δραστηριότητες που απευθύνονται σε ευρύ κοινό, με αντιπροσωπευτικότερα παραδείγματα το κουκλοθέατρο και τον Καραγκιόζη. Χαρακτηριστική είναι και η προώθηση της συλλογικής κουζίνας
.

## Δικαίωση των κατοίκων
Μετά από απόφαση του Διοικητικού Εφετείου, ακυρώθηκε η οικοδομική άδεια ανέγερσης σταθμού αυτοκινήτων. Με απόφαση της Αποκεντρωμένης Διοίκησης Αττικής κηρύχθηκε η δημοτική έκταση αναδασωτέα.

## Δείτε επίσης
* Αυτοδιαχειριζόμενο Πάρκο Ναυαρίνου

## Παραπομπές


Κατηγορία:Αυτοδιαχειριζόμενο πάρκο
Κατηγορία:Αστικά κοινά
Γενικές εκλογές του Μοντσερράτ (2019)

**Γενικές εκλογές** διεξήχθησαν στο Μοντσερράτ στις 18 Νοεμβρίου 2019. Εξελέγησαν εννέα έδρες της Νομοθετικής Συνέλευσης. Το αποτέλεσμα ήταν η νίκη του αντιπολιτευόμενου Κινήματος για Αλλαγή και Ευημερία, το οποίο κέρδισε 5 έδρες επί συνόλου 9 στο Νομοθετικό Συμβούλιο.

## Εκλογικό σύστημα
Το Νομοθετικό Συμβούλιο (Legislative Council) αποτελείται από 11 μέλη, από τα οποία εκλέγονται τα 9. Οι άλλες 2 έδρες καταλαμβάνονται από το γενικό εισαγγελέα και τον υπουργό Οικονομικών (Financial Secretary). Οι ψηφοφόροι ψηφίζουν για 9 υποψήφιους ο καθένας από τους οποίους έχει το δικό του ψηφοδέλτιο. Αυτό σημαίνει ότι το έδαφος είναι μία ενιαία περιφέρεια αποτελούμενη από 9 έδρες (διευρυμένο πλειοψηφικό σύστημα).  

## Πλαίσιο
Συνολικά 35 υποψήφιοι έλαβαν μέρος στις εκλογές. Το μοναδικό κόμμα που έλαβε μέρος με 9 υποψήφιους (όσες και όλες οι έδρες) ήταν το Κίνημα για Αλλαγή και Ευημερία, ενώ με το Δημοκρατικό Κίνημα του Λαού (PDM) να κατέρχεται με επτά. Στις εκλογές εμφανίστηκαν και δύο νέα κόμματα: το Ενωμένο Εργατικό Κόμμα του Μοντσερράτ (με 5 υποψήφιους) και το Εθνικό Κογκρέσο του Μοντσερράτ με τρεις. Επίσης, έλαβαν μέρος και 11 ανεξάρτητοι υποψήφιοι, ανάμεσα στους οποίους και ο πρωθυπουργός Ντόναλντσον Ρόμιο, ο οποίος λίγο μετά την προκήρυξη των εκλογών, εγκατέλειψε το κόμμα PDM.

## Αποτελέσματα

Το Κίνημα για Αλλαγή και Ευημερία αύξησε τη δύναμή του κατά 3 έδρες και κέρδισε την πλειοψηφία στην Νομοθετική Συνέλευση. Το Δημοκρατικό Κίνημα του Λαού περιορίστηκε στις τρεις έδρες, χάνοντας 5 έδρες σε σχέση με τις προηγούμενες εκλογές του 2014. Ο Ρόμιο επανεξελέγη ως ο μοναδικός ανεξάρτητος βουλευτής. Νέος πρωθυπουργός ανέλαβε ο Ίστον Τέιλορ-Φάρελ.

## Παραπομπές


2019
Μοντσερρατ
Ίστον Τέιλορ-Φάρελ

Ο **Ίστον Τέιλορ-Φάρελ** (Easton Taylor-Farrell) είναι πολιτικός από το Μοντσερράτ. Υπηρέτησε ως πρωθυπουργός (Premier) από τις 19 Νοεμβρίου του 2019 , πρόεδρος του Κινήματος για Αλλαγή και Ευημερία (MCAP), όταν διαδέχθηκε τον πρώην πρωθυπουργό, Ρούμπεν Μιντ και έως τις 25 Οκτωβρίου 2024. 

Υπηρέτησε νωρίτερα ως αρχηγός της αντιπολίτευσης στη Νομοθετική Συνέλευση από το 2017 ως τον Νοέμβριο του 2019.  Διετέλεσε επίσης υπουργός Γεωργίας, Γαιών, Οικισμού και Περιβάλλοντος.

Έπειτα από τις εκλογές του 2019, διαδέχθηκε στην πρωθυπουργία τον Ντόναλντσον Ρόμιο.

## Παραπομπές


Κατηγορία:Πρωθυπουργοί του Μοντσερράτ
SNK

Η **SNK Corporation** (株式会社SNK Kabushiki-gaisha Esu Enu Kē) είναι ιαπωνοκινεζική εταιρεία ανάπτυξης υλικού και λογισμικού βιντεοπαιχνιδιών. Είναι διάδοχος της Shin Nihon Kikaku (新日本企画, κυριολ. "New Japan Project") και έχει τα δικαιώματα του brand βιντεοπαιχνιδιών SNK και της πλατφόρμας Neo Geo. Η Shin Nihon Kikaku ιδρύθηκε αρχικά το 1978 από τον Εϊκίτσι Καβασάκι. Το όνομα αυτό έγινε η συντόμευση SNK Corporation το 1981, πρωτού γίνει το επίσημο όνομα της εταιρείας το 1986.

Η SNK είναι ευρύτερα γνωστή για τη δημιουργία των arcade, οικειακών και φορητών κονσολών Neo Geo το 1990. Η σειρά τέθηλε σε παύση το 2001, επειδή οικονομικά προβλήματα ανάγκασαν την SNK Corporation να κλείσει το ίδιο έτος. Ο Καβασάκι, αμφιβάλλοντας για το τέλος της εταιρείας, ίδρυσε την Playmore Corporation το 2001, η οποία κατείχε όλες τις ιδιοκτησίες της πρώην SNK Corporation. Το 2003, η Playmore Corporation μετονομάστηκε σε SNK Playmore Corporation. Το 2016, η SNK έβγαλε τη λέξη "Playmore" από το λογότυπό της και ξανασυστύθηκε με το παλιό της σλόγκαν,"The Future Is Now" ("Το Μέλλον Είναι Τώρα"), αλλάζοντας το όνομά της σε SNK.

Παραδοσιακά, η SNK δρούσε κυρίως ως προγραμματιστής, εκδότης, κατασκευαστής υλικού και εστιάζοντας στα arcade παιχνίδια. Ωστόσο, πλέον αναπτύσσει και παιχνίδια για κονσόλες και PC.

Το 2004, η SNK ξεκίνησε να κατασκευάζει μηχανές pachislot, αλλά αποσύρθηκε από αυτή την αγορά το 2015. Το 2009 ξεκίνησε να αναπτύσσει παιχνίδια για κινητά.

Μεταξύ των franchises που ανήκουν στην εταιρεία είναι τα *[[Metal Slug]]*, *[[Samurai Shodown]]* και *[[The King of Fighters]]*.

## Παιχνίδια
* *[[Athena (βιντεοπαιχνίδι)|Athena]]* (1986)
* *[[Psycho Soldier]]* (1986)
* *Bermuda Triangle* (1987)
* *Guerrilla War* (1987)
* *Touch Down Fever* (1987)
* *Time Soldiers* (1987)
* *World Wars* (1987)
* *[[Fatal Fury: King of Fighters]]* (1991)
* *[[Fatal Fury 2]]* (1992)
* *[[Puzzle Bobble]] (1993)
* *Spinmaster* (1993)
* *The King of Fighters '94* (1994)
* *Metal Slug'' (1996)

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Εταιρείες ανάπτυξης βιντεοπαιχνιδιών
Κατηγορία:Εκδότες βιντεοπαιχνιδιών
Κατηγορία:Εταιρείες ιδρυθείσες το 2001
Κατηγορία:Εταιρείες ιδρυθείσες το 1978
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες βιντεοπαιχνιδιών των Ηνωμένων Πολιτειών
Μπορντζ Μπάντζι Μοχτάρ

Το **Μπορντζ Μπάντζι Μοχτάρ** () είναι πόλη και κοινότητα στο ομώνυμο διαμέρισμα, στην επαρχία Αντράρ της νοτιοδυτικής Αλγερίας. Σύμφωνα με την απογραφή του 2008 έχει πληθυσμό 16.437 κατοίκων, από 9.323 το 1998, με ετήσιο ρυθμό αύξησης 6,0%, τον υψηλότερο στην επαρχία. 

Ο πρώτος μεσημβρινός περνά κοντά από το Μπορντζ Μπάντζι Μοχτάρ. 

## Γεωγραφία
Το Μπορντζ Μπάντζι Μοχτάρ βρίσκεται σε υψόμετρο 401 μ. στην Τανεζρούφτ, μια έρημη και κυρίως επίπεδη περιοχή στην έρημο της Σαχάρας. Η περιοχή είναι εξαιρετικά αραιοκατοικημένη με μόνο τέσσερις σημαντικούς οικισμούς στο αλγερινό τμήμα (οι άλλοι τρεις είναι το Τιμιαουίν, Ιν Γκουεζάμ και Τιν Ζαουατίν). Σε αντίθεση με τις περισσότερες άλλες πόλεις της Αλγερίας στη Σαχάρα, το Μπορντζ Μπάντζι Μοχτάρ δεν έχει εγκατασταθεί κοντά σε όαση, αλλά υπάρχει παροχή νερού από πηγάδια 400 μ. υπογείως. 

## Κλίμα
Το Μπορντζ Μπάντζι Μοχτάρ έχει θερμό ερημικό κλίμα (Κλιματική ταξινόμηση Κέππεν *BWh*), με μακρά, εξαιρετικά θερμά καλοκαίρια και βραχείς αλλά ζεστούς χειμώνες, και ελάχιστες βροχοπτώσεις καθ' όλη τη διάρκεια του έτους, με κατά μέσο όρο 38 χιλιοστά ετήσιας βροχόπτωσης στην πόλη. Περιστασιακά βροχές και καταιγίδες παρατηρούνται από τον Ιούλιο έως τον Σεπτέμβριο, καθώς η πόλη βρίσκεται στο άκρο βόρειο άκρο της επιρροής του Δυτικοαφρικανικού Μουσώνα.

## Μεταφορές

Το Μπορντζ Μπάντζι Μοχτάρ βρίσκεται σε μεγάλη απόσταση από άλλα μεγάλα κέντρα, αλλά ο εθνικός αυτοκινητόδρομος N6 το συνδέει με το Ρεγκανέ και το Αντράρ στα βόρεια και το Τιμιαουίν στα νοτιοανατολικά. Η πόλη βρίσκεται 20 χλμ. από τα σύνορα με το Μάλι.

Το Μπορντζ Μπάντζι Μοχτάρ εξυπηρετείται από το Αεροδρόμιο του Μπορντζ Μπάντζι Μοχτάρ.

## Εκπαίδευση

Το 1,2% του πληθυσμού έχει ολοκληρώσει την τριτοβάθμια εκπαίδευση, και ένα άλλο 4,4% έχει ολοκληρώσει τη δευτεροβάθμια. Το συνολικό ποσοστό αλφαβητισμού είναι 26,1% (το χαμηλότερο στην επαρχία Αντράρ), και είναι 33,3% μεταξύ των ανδρών (το χαμηλότερο στην επαρχία) και 17,8% μεταξύ των γυναικών (το δεύτερο χαμηλότερο στην επαρχία).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλγερίας
Athena Asamiya

Η **Athena Asamiya** (ιαπωνικά: 麻宮 アテナ, Χέπμπορν: Asamiya Atena) είναι πλασματική χαρακτήρας που εμφανίεται στη σειρά βιντεοπαιχνιδιών *[[The King of Fighters]]* της SNK. Η πρώτη της εμφάνιση έγινε το 1986 στο βιντεοπαιχνίδι *[[Psycho Soldier]]* της ίδιας εταιρείας. Η Athena είναι απόγονος της Princess Athena, που πρωταγωνιστεί στο προαναφερθέν παιχνίδι. Εμφανίζεται στη σειρά *The King of Fighters* ως μέλος της ομάδας Psycho Soldier Team μαζί με τον φίλο της, Sie Kensou, και τον δάσκαλό τους, Chin Gentsai. Ενώ έχουν γίνει αλλαγές στην ομάδα, η Athena είναι σταθερά playable για τον παίκτη στη βασική σειρά. Επίσης, πρωταγωνιστεί και στο δικό της βιντεοπαιχνίδι με τίτλο **, το οποίο κυκλοφόρησε το 1999 για το PlayStation μόνο για την Ιαπωνία.

Η Athena, ανεξάρτητα από κάποια αρνητικά σχόλια, έχει δεχθεί κυρίως θετική υποδοχή, με μερικούς από τους λόγους να είναι η χρήση του δικού της μουσικού θέματος και της αλλαγής της εμφάνισής της σε κάθε παιχνίδι.

## Δημιουργία και σχεδιασμός
Η Athena είναι βασισμένη στην πρωταγωνίστρια του arcade βιντεοπαιχνιδιού της SNK, με τίτλο Athena. Ωστόσο, στο προσωπικό της εταιρείας δεν άρεσε η χαρακτήρας και έτσι αποφασίστηκε να δημιουργήσουν ένα βελτιωμένο sequel, το *Psycho Soldier*. Σε αυτό, η Athena έχει μακριά ροζ μαλλιά και φορά μία μαύρη ιαπωνική μαθητική στολή. Για να δημιουργηθεί μια αντίθεση μεταξύ των δύο χαρακτήρων Athena, αυτή του *Psycho Soldier* σχεδιάστηκε έτσι ώστε να δείχνει πιο ώριμη. 

Σε μια ρετροσπεκτίβα, ο σχεδιαστής χαρακτήρων, Κεϊσούκε Ογκούρα, ένοιωσε ότι ο πλασάρισμα της Athena ως ποπ είδωλο ήταν μπροστά από την εποχή του, με πράγματα όπως τα τραγούδια της και τις εικονογραφήσεις της όπου είναι σχεδιασμένη με anime στυλ. Το γεγονός ότι η Athena αλλάζει σύνολα σε κάθε παιχνίδι ήταν κάτι το οποίο ο Ογκούρα θεωρούσε ότι θα είλκυε το κοινό.

Μεταξύ του προσωπικού, υπήρξε πίεση για τη διατήρηση της χαρακτήρα στη σειρά *[[King of Fighters '94]]*. Αυτό συνέβη επειδή εργάστηκαν τόσο πολύ σε αυτή, που άλλοι προγραμματιστές τους κατηγόρησαν για μεροληψία. Ένας από τους σχεδιαστές της τροσπάθησε να εξηγήσει στους προγραμματιστές τις πόζες της, αλλά εκείνοι το βρήκαν αστείο.

Η Athena φοράει διαφορετικά ρούχα σε πολλά από τα παιχνίδια της σειράς. Μπορεί να πρόκειται είτε για καινούρια σύνολα, είτε για παραλλαγές των υπαρχόντων. Τα μαλλιά της είναι συνήθως μακριά και μωβ, με παραλλαγές σε κοντά από το *[[King of Fighters '99]]* μέχρι το *[[The King of Fighters 2001]]*. Ανεξάρτητα από τα ρούχα της, το αξεσουάρ που φορά και δεν αλλάζει σχεδόν ποτέ είναι μια τιάρα με δύο καρφίτσες-αστέρια. 

## Παραπομπές


## Εξωτερικοί σύνδεσμοι
* Athena Asamiya στη Wikia
* Athena Asamiya στο Giant Bomb

Κατηγορία:The King of Fighters
Κατηγορία:Χαρακτήρες βιντεοπαιχνιδιών
Κατηγορία:Ψυχικές δυνάμεις στη μυθοπλασία
Κατηγορία:SNK